1

Tržaška cesta 21, 1000 Ljubljana T: 01 478 83 30

 F: 01 478 83 31

 E: gp.mju@gov.si

 [www.mju.gov.si](http://www.mju.gov.si)

Številka: 1100-9/2021/1

Datum: 18. 1. 2021

|  |
| --- |
| Na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZposS, 81/19 in 203/20 - ZIUPOPDVE) in tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 - ZIntPK-C in 203/20 - ZIUPOPDVE) **Ministrstvo za javno upravo**, Tržaška cesta 21, 1000 Ljubljana,  |

objavlja prosto delovno mesto

**VIŠJI SVETOVALEC (šifra DM 59383) v Ministrstvu za javno upravo, Sekretariatu, Službi za splošne zadeve, Oddelku za čiščenje, in sicer za določen čas do 31. 3. 2022,** za izvrševanje javnih nalog v primeru začasno povečanega obsega dela, ki po svoji naravi traja določen čas in ga ni mogoče izvrševati z obstoječim številom javnih uslužbencev.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja)
* najmanj 5 let delovnih izkušenj,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat opravljeno univerzitetno izobrazbo ali visoko strokovno izobrazbo s specializacijo oziroma magisterijem znanosti ali drugo bolonjsko stopnjo.

Naloge delovnega mesta so:

* izvedba nadzora nad delom čistilk,
* izvajanje nadzora v zvezi s porabo materialnih sredstev in naročanje materialnih sredstev,
* izvajanje evidenčnih naročil (raziskava trga, povpraševanje, ponudbe in izvedba postopkov za naročilo),
* sodelovanje pri razpisih po postopkih javnega naročanja in priprava razpisne dokumentacije,
* koordinacija dela čistilk po razporedu dela in nadzor kvalitete čiščenja,
* priprava poročil in vodenje evidenc,
* izvajanje skrbništva nad pogodbami in evidenčnimi naročili,
* priprava razporedov dela čistilk (tedenski plan dela in mesečni razpored dela),
* opravljanje drugih nalog po navodilu neposrednega vodje.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja izobrazbe ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta,
3. izjavo kandidata o opravljenem strokovnem izpitu iz upravnega postopka, če je izpit opravil,
4. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. pisno izjavo, da za namen tega postopka zaposlitve dovoljuje Ministrstvu za javno upravo pridobitev podatkov iz uradnih evidenc.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi priloženih izjav, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat bo delo opravljal na uradniškem delovnem mestu višji svetovalec brez imenovanja v uradniški naziv. Pravice oziroma obveznosti se izbranemu kandidatu določijo glede na uradniški naziv višji svetovalec II.

Z izbranim kandidatom bo sklenjeno delovno razmerje za določen čas do 31. 3. 2022 za izvrševanje javnih nalog v primeru začasno povečanega obsega dela, ki po svoji naravi traja določen čas in ga ni mogoče izvrševati z obstoječim številom javnih uslužbencev, s polnim delovnim časom. Izbrani kandidat bo delo opravljal v prostorih Ministrstva za javno upravo na Tržaški cesti 21 v Ljubljani oziroma v drugih njegovih uradnih prostorih.

Kandidat vloži prijavo v pisni obliki (na priloženem obrazcu Vloga za zaposlitev), ki jo pošlje v zaprti ovojnici z označbo: »Za javno objavo za delovno mesto višji svetovalec (šifra DM 59383) v Sekretariatu, Službi za splošne zadeve, Oddelku za čiščenje, št. 1100-9/2021« **na naslov**: Ministrstvo za javno upravo, Sekretariat, Služba za kadrovske zadeve, Tržaška cesta 21, 1000 Ljubljana, in sicer v roku **3 dni po objavi** na osrednjem spletnem mestu državne uprave GOV.SI. Za pisno obliko prijave se šteje tudi elektronska oblika, poslana **na elektronski naslov**: gp.mju@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

Informacije o izvedbi javne objave daje Katarina Bergelj, tel. št. 01 478 85 65, informacije o delovnem področju pa Diana Pajer, tel. št. 01 478 84 02, vsak delavnik od 10. do 11. ure.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Boštjan Koritnik

minister